Javi Gracia

Javier "Javi" Gracia Carlos (s. 1. toukokuuta 1970 Pamplona, Espanja) on espanjalainen entinen jalkapalloilija ja nykyinen valmentaja.

 Pelaajaura 
Pamplonalaislähtöinen Gracia aloitti ammattilaisuransa Athletic Bilbaon reservijoukkueesta Bilbao Athleticista. Hän ei kuitenkaan koskaan noussut seuran edustusjoukkueeseen kolmen pelaamansa kauden aikana. Kaudella 1992–1993 hän pelasi UE Lleidassa 38 ottelua ja teki niissä 13 maalia. Joukkue nousi kauden päätteeksi maan pääsarjaan Primera Divisióniin 40 vuoden tauon jälkeen.

Seuraavat kuusi kautta Gracia edusti pääsarjatasolla Valladolidia (1993–1995) sekä Real Sociedadia (1995–1999). Vuonna 1999 hän siirtyi jälleen alemmalle sarjatasolle Segunda Divisióniin valencialaisseura Villarrealiin. Joukkue onnistui kauden päätteeksi nousemaan Primera Divisióniin sijoittumalla kolmanneksi.

Gracia päätti pelaajauransa kauteen 2003–2004, jolloin hän pelasi Córdobassa.

 Valmentajaura 
Valmentajauransa alkuvuodet 2004–2011 Gracia valmensi eri joukkueita Segunda Divisiónissa ja Segunda División B:ssä. Vuosien 2011–2012 aikana hän valmensi kreikkalaisjoukkueita Olympiakos Volosia ja Kerkyraa.El Olympiakos Volou contrata al técnico Javi Gracia Marca. Viitattu 5.6.2014. Javi Gracia deja el Kerkyra griego Noticias de Gipuzkoa. Viitattu 5.6.2014. 

Kesällä 2012 Gracia siirtyi Segunda Divisiónissa pelanneen Almerían peräsimeen.Xavi Gracia, técnico del Almería AS. Viitattu 5.6.2014.  Joukkue sijoittui kauden päätteeksi kolmanneksi ja pääsi täten karsimaan paikasta maan pääsarjaan. Almería pudotti karsintavaiheessa Las Palmasin sekä Gironan ja näin onnistui nousemaan Primera Divisióniin.El Almería vuelve a Primera El País. Viitattu 5.6.2014.  Gracia ja seurajohto eivät päässeet kuitenkaan yhteisymmärrykseen jatkosopimuksen ehdoista ja niin hänen pestinsä andalusialaisseurassa tuli päätökseen.Javi Gracia no continuará en el banquillo del Almería  Cadena SER. Viitattu 5.6.2014. 

4. syyskuuta 2013 Gracialle tarjoutui paikka Osasunan päävalmentajana. Hän teki joukkueen kanssa kaksivuotisen sopimuksen.La Liga: Osasuna name former Almeria boss Javi Gracia as their new coach Sky Sports. Viitattu 5.6.2014.  Kauden päätteeksi 2013–2014 Osasuna tippui Primera Divisiónista ja Gracian sopimus seuran kanssa purettiin.Gracia anuncia su marcha de Osasuna tras el descenso AS. Viitattu 5.6.2014. 

30. toukokuuta 2014 Gracia nimettiin Málagan uudeksi päävalmentajaksi.Javi Gracia, nuevo entrenador del Málaga Marca. Viitattu 5.6.2014.  Gracian johdolla Málaga sijoittui yhdeksänneksi ja kahdeksanneksi. Hän jätti seuran kahden vuoden jälkeen kauden 2015–2016 päätteeksi.JAVI GRACIA CONFIRMS EXIT FROM MALAGA bein sports. Viitattu 1.6.2016.  Hän siirtyi nelivuotisella sopimuksella venäläisen FK Rubin Kazanin päävalmentajaksi.Javi Gracia leaves Malaga for four-year deal at Rubin Kazan ESPN. Viitattu 1.6.2016.  Gracia luotsasi Rubinin Venäjän liigassa yhdeksänneksi. Pettymyksellisen kauden jälkeen espanjalaisvalmentaja jätti tehtävänsä.Хавьер Грасия покидает «Рубин»  Rubin Kazan. Viitattu 29.12.2017. 

21. tammikuuta 2018 Graciasta tuli Englannin Valioliigan Watfordin päävalmentaja 1,5-vuotisella sopimuksella.Official | Gracia Named Hornets’ Head Coach Watford FC. Viitattu 22.1.2018.  Watfordin kevätkausi Gracian alaisuudessa oli vaikea ja joukkue voitti vain neljä pelaamistaan 14 Valioliiga-ottelusta. Kaudella 2018/19 tulokset parantuivat huomattavasti ja neljän ensimmäisen liigaottelun voitto nosti seuran parhaimmillaan Valioliigan kolmanneksi. Kausi päättyi lopulta sijalle 11, mikä oli seuran paras saavutus Valioliigassa. FA Cupissa Gracia luotsasi Watfordin loppuotteluun 35 vuoden tauon jälkeen. Loppuottelussa joukkue hävisi kuitenkin Manchester Citylle 6–0.Manchester City 6 - 0 Watford The FA. Viitattu 9.9.2019.  Watford erotti Gracian syyskuun alussa 2019, kun Watford oli saavuttanut vain yhden pisteen neljästä kauden ensimmäisestä liigaottelustaan.Quique Sanchez Flores replaces Javi Garcia at Watford as Hornets turn to former boss Chronic Live. Viitattu 9.9.2019. 

27. heinäkuuta 2020 Gracia palasi takaisin Espanjaan ja teki kaksivuotisen sopimuksen Valencian kanssa.Valencia CF Oficial: Javi Gracia, nuevo entrenador del Valencia hasta 2022 Marca. Viitattu 27.7.2020.  Hän sai potkut toukokuussa 2021, kun Valencia oli vajonnut La Ligassa sijalle 14.El Valencia destituye al técnico Javi Gracia después de perder contra el Barça El Periodico. Viitattu 28.11.2022. 

Joulukuussa 2021 Gracia teki kesään 2023 ulottuvan sopimuksen qatarilaisen Al-Saddin kanssa.Former Watford boss Javi Gracia named Al Sadd coach Watford Observer. Viitattu 28.11.2022.  Hän luotsasi maan mestariksi kauden 2021/22 päätteeksi.Unstoppable Al Sadd rout Al Ahli to retain title in style Gulf Times. Viitattu 28.11.2022.  Kauden jälkeen hän jätti seuran.Lillo replaces Gracia as Al Sadd coach The Peninsula Qatar. Viitattu 28.11.2022. 

Helmikuun lopulla 2023 Graciasta tuli Valioliigan häntäpäähän vajonneen Leeds Unitedin päävalmentaja.Leeds United new manager: Javi Gracia named as Jesse Marsch's replacement BBC Football. Viitattu 22.2.2023  Leeds United voitti hänen alaisuudessaan pelaamistaan 11 Valioliiga-ottelusta vain kolme ja hänet erotettiin tehtävästään toukokuun alussa 2023, kun kautta oli jäljellä enää neljä ottelua.

Lokakuussa 2025 Gracia palasi Watfordin päävalmentajaksi. Hän jätti tehtävänsä Watfordin päävalmentajana helmikuun alussa 2026. Watford oli tuolloin Englannin mestaruussarjan sarjataulukossa kymmenennellä sijalla.

 Meriitit 

 Qatarin mestaruus: 2022

 Lähteet 

 Aiheesta muualla 
 Javi Gracian pelaajauran tilastot BDFutbol-sivustolla 
 Javi Gracian valmentajauran tilastot BDFutbol-sivustolla 

Luokka:Espanjalaiset jalkapalloilijat
Luokka:Espanjalaiset jalkapallovalmentajat
Luokka:Vuonna 1970 syntyneet
Luokka:Elävät henkilöt